./data/phi1014/phi002/phi1014.phi002.perseus-lat1.xml
Seneca the Elder
VictaOlyntho cum filio adulescente Olynthius senexAthenas uenit  Athenienses omnibus ciuitatemOlynthiis decreuerunt  inuitatus ad cenam abadulescente luxurioso cum filio uenit  ibi cumde stupro filii mentio esset, pater profugit,adolescens retentus est  pater flere ante domumcoepit; incensa est domus; decem adolescentesperierunt et filius Olynthii  accusatur paterquod coetum concursumque fecerit Misero si flere non licet magis flendum est Imperari dolori silentium non potest  Fuerunt expopulo qui dicerent: “hic meum filium, hic meamcorrupit uxorem;” suum quisque illo et ignem adtulitet dolorem  Timeo, fili, ne dum te quaero in ossaraptoris alicuius incidam  Vbi Athenarum fides? ubihospitales inuicem dexterae? Capti, inquam, fili,sumus; dum licet fugiamus, sed tamquam a Philippo Pariter apud Philippum certe uiri fuimus Lacrimae meae uocantur in crimen, quasi ex quoOlynthos capta est flere desierim  Tantus scilicetsum, ut in ea ciuitate populum concitare potuerimin qua filium seruare non potui  Non quotiensconuenerunt in aliquem locum plures coetus etconcursus est, sed quotiens conuocati, quotiens paratiquasi ad ducem suum concurrerunt; non si unauicinia coiit aut transeuntium paucorum numerusadfluxit, sed ubi totus aut ex magna parte populus,ubi diuisa est in partes ciuitas   Coetus multitudinismagnae nomen est coeuntis ex consensu quodam:at illic initio pauci fuerunt, deinde reliqui non adme conuenerunt, sed ad incendium, quod tamenpopulus spectare maluit quam extinguere  Lex noneum punit propter quem coetus factus est, sed euma quo factus est  Non mihi tanti ultio fuit, utamittere filium uellem; et temptaui populum rogarenec potui Pars altera  Quid coetu opus est? sunt scriptaead uindictam iniuriarum omnium leges  Motasemel multitudo modum non seruat  Ardere illoincendio ciuitas potuit